বন উজাড় এবং জলবায়ু পরিবর্তন
বন উজাড় হল জলবায়ু পরিবর্তনে একটি প্রাথমিক অবদানকারী, এবং জলবায়ু পরিবর্তন বনকে প্রভাবিত করে। বিশেষ করে বন উজাড়ের আকারে, ভূমি ব্যবহারের পরিবর্তন, জীবাশ্ম জ্বালানী দহনের পরে বায়ুমণ্ডলীয় কার্বন ডাই অক্সাইড নির্গমনের দ্বিতীয় বৃহত্তম নৃতাত্ত্বিক(মনুষ্যসৃস্ট) উৎস। বনের জৈব পদার্থের দহন, অবশিষ্ট উদ্ভিদ উপাদান এবং মাটির কার্বনের পচনের সময় গ্রীনহাউস গ্যাসগুলি নির্গত হয়। বৈশ্বিক মডেল এবং জাতীয় গ্রিনহাউস গ্যাস ইনভেন্টরিগুলি বন উজাড়ের ফলাফল হিসেবে গ্রিনহাউস গ্যাস বৃদ্ধির তথ্য দেয়। ২০১৯-এর হিসাব অনুযায়ী[হালনাগাদ], বিশ্বব্যাপী গ্রীনহাউস গ্যাস নির্গমনের প্রায় ১১% এর জন্য বন উজাড় দায়ী। গ্রীষ্মমন্ডলীয় বন উজাড় থেকে কার্বন নির্গমন ত্বরান্বিত হচ্ছে। ক্রমবর্ধমান বন জলবায়ু পরিবর্তনের প্রভাব প্রশমিত করার জন্য অতিরিক্ত সম্ভাবনা সহ একটি কার্বন সিঙ্ক। জলবায়ু পরিবর্তনের আরও কিছু কারণ হল দাবানল, কীটপতঙ্গের প্রাদুর্ভাব, আক্রমণাত্মক প্রজাতি এবং ঝড় বন উজাড়। বনভূমি পৃথিবীর ৩১% ভূমি জুড়ে বিস্তৃত এবং প্রতি বছর ৭৫,৭০০ বর্গ কিলোমিটার (১৮.৭ মিলিয়ন একর) বন হারিয়ে যাচ্ছে। ওয়ার্ল্ড রিসোর্স ইনস্টিটিউটের মতে,২০১৯ থেকে ২০২০ সাল পর্যন্ত প্রাথমিক গ্রীষ্মমন্ডলীয় বনাঞ্চলের ক্ষতির পরিমাণ ১২% বৃদ্ধি পেয়েছে বন উজাড়কে প্রায়ই প্রাকৃতিক এবং অপ্রাকৃতিক উভয় উপায়ে বন থেকে বনবিহীন জমিতে জমির পরিবর্তন হিসাবে বর্ণনা করা হয়। বন উজাড় এবং জলবায়ু পরিবর্তনের মধ্যে সম্পর্ক একটি ইতিবাচক প্রতিক্রিয়া প্রক্রিয়া। অর্থাৎ যত বেশি গাছ অপসারণ করা হয় জলবায়ু পরিবর্তনের বৃহত্তর প্রভাব তত বাড়ে, যার ফলস্বরূপ, আরও বেশি গাছ নষ্ট হয়। বন উজাড় অনেক কারন রয়েছে।যেমন: দাবানল, কৃষি ক্লিয়ারকাটিং, পশুপালন, এবং কাঠের জন্য লগিং ইত্যাদি।